Pløkkerne er slået i jorden, teltene rejst og festivalhumøret er fundet frem på plænen ved Skalskoven i Nibe. På grund af corona er det altså første gang i to år, at festivalen igen kører for fuld drøn, og det skaber et stort indtryk på festivalleder Peter Møller Madsen. -	Det er jo enormt rørende på mange måder, og jeg måtte synke en klump ved indgangen, siger han og fortsætter: -	Alle de her unge mennesker, der er blevet snydt for så meget i lang, og så lige pludselig er klimaks der bare. Det bliver en fed festival Selvom der er mangel på frivillige til festivalen, så tror Peter Møller Madsen alligevel på, at man nok skal få skabt en fest, og at gæsterne ikke kommer til at mærke manglen. -	Vi kommer til at lave den fedeste festival i år, og vi har nogle fantastiske frivillige, som rykker sammen i bussen og tager nogle længere vagter, siger han. Ifølge festivallederen er det få ekstra hænder, der mangler, og han har derfor en opfordring, hvis man ikke lige ved, hvad man skal lave de næste fire dage. -	Ind på nibejob.dk, hvis man har lyst til at komme ud og gøre en forskel, siger han. Festivalkulturen er vigtig Peter Møller Madsen har da også været i tvivl om, om Nibe Festival kunne vende tilbage, når det blev muligt igen. -	Det gør vi, fordi festivalkulturen er så vigtig for danskerne, og nu er vi her igen, siger han. Lederen af festivalen har da også selv udset sig nogle højdepunkter til arrangementet, som han selv håber at opleve. -	Jeg glæder mig meget til at høre Black Eyed Peace, hvis jeg får tid, siger han og nævner også Benjamin Hav, som han havde oplevet på Jelling Festival.
Fire dage med kolde øl, hygge og store musiknavne – Nibe Festival er i den grad tilbage, og det er en fortrøstningsfuld leder, der selvfølgelig også er til stede i solskinnet.